8.5.2023
MT
Il-Ġurnal Uffiċjali tal-Unjoni Ewropea
C 163/11
Riżultati tal-investigazzjoni4 Fluss tal-parteċipanti12
L-għadd tal-parteċipanti skrinjati, irreġistrati, allokati u segwiti għal kull intervent.
L-użu ta’ din id-dijagramma sekwenzjali jew ta’ waħda simili huwa rrakkomandat ħafna13.
Jekk jogħġbok innota li d-dijagramma sekwenzjali ta’ hawn taħt hija għal studji aleatorji b’żewġ fergħat ta’ studju.
Id-dijagramma sekwenzjali teħtieġ li tiġi aġġustata għal disinji differenti ta’ studju.
Karatteristiċi demografiċi u kliniċi ta’ referenza4
Jekk disponibbli, deskrizzjoni tal-età, tas-sess, tal-isfond etniku, tal-pajjiż, tal-istadju talmarda, tal-komorbiditajiet rilevanti u ta’ kwalunkwe fattur ieħor li jinfluwenza l-mard filparteċipanti.
Meta applikabbli, deskrizzjoni tal-fornituri tal-kura (volum tal-każ, kwalifika, għarfien espert, eċċ.) u taċ-ċentri (volum) f’kull grupp.
Eżitu tal-intervent4
Ir-riżultati dwar il-punt aħħari primarju inkluż f’numri assoluti meta possibbli (eż. 10/20, mhux 50 %), id-daqs stmat tal-effett u l-preċiżjoni tar-riżultat.
Jekk jogħġbok inkludi jekk analiżi għandhiex l-għan li tittratta jew jekk saritx skont il-protokoll.
Ir-riżultati tal-punti aħħarin sekondarji jew tal-analiżijiet addizzjonali jistgħu jiġu rrapportati, iżda l-perikli li jinsiltu konklużjonijiet minn dawn ir-riżultati għandhom jiġu diskussi.